**ELŐTERJESZTÉS**

**Szombathely Megyei Jogú Város Közgyűlése**

**2021. december 16-ai ülésére**

**KIEGÉSZÍTŐ BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2021. december 7-én** a városháza házasságkötő termében három személy tett ünnepélyes keretek között állampolgársági esküt. Az eskü szövegét én olvastam fel, majd az aláírást követően átadtam az állampolgárságról szóló okiratot.

Szuhai Viktor tanácsnok úr a „Trianon 100 – Összetartozunk” c. vándorkiállítás ünnepélyes megnyitóján vett részt a Haladás Sportkomplexumban.

**December 8-án** dr. Lórántffy Máriát az OMSZ Nyugat-dunántúli Regionális Mentőszervezetének leköszönő régióigazgatóját és utódját, dr. Rosta Mátét fogadtam a Polgármesteri Irodában.

Horváth Soma alpolgármester úr képviselői fogadóórát tartott a Humán Civil Házban.

Szuhai Viktor tanácsnok úr a „250 éves a szombathelyi középfokú oktatás” c. megemlékezésen és kamarakiállításon vett részt a Schmidt Múzeumban.

**December 10-én** Szuhai Viktor tanácsnok úr a Magyar Urbanisztikai Társaság tisztújító közgyűlésén vett részt Budapesten, a Magyar Urbanisztikai Társaság Székházában.

**December 11-én** dr. László Győző alpolgármester úr a Berzsenyi téren felállított adventi koszorú harmadik gyertyáját gyújtotta meg.

**December 13-án** Horváth Soma alpolgármester úr köszöntő beszédet mondott „Balló László: Neves Házak - Szombathelyi etűdök” című könyvbemutatóján, a Berzsenyi Dániel Könyvtárban.

Bokányi Adrienn tanácsnok asszony a Szombathelyi Televízió uniós magazinjában folytatott beszélgetést arról, hogy milyen forrásokkal és lehetőségekkel szolgálhat Szombathelynek az Európai Unió.

**December 14-én** Szuhai Viktor tanácsnok úr a Puly Florencia Natália – Az én világom c. kiállítás megnyitón vett részt.

**December 15-én** Fekete István szépkorút köszöntöttem fel 90. születésnapja alkalmából.

Dr. László Győző alpolgármester úr részt vett a Szociálpolitikai Kerekasztal alakuló ülésén.

Bokányi Adrienn tanácsnok asszony és Németh Ákos tanácsnok úr sajtótájékoztatót tartott az Aptiv támogatásából az 1.000 fa program keretein belül, a 11-es Huszár úton megvalósuló fatelepítésről.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék!

**Szombathely, 2021. december 15.**

**Dr. Nemény András**

**I.**

**HATÁROZATI JAVASLAT**

**…../2021. (XII.16.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:**         Dr. Nemény András polgármester

**Határidő:**      azonnal